สวัสดีค่ะ ขอสอบถามเรื่องประจำเดือนขาดหน่อยค่ะ มีโอกาสตั้งครรภ์หรือเปล่าคะ ? จะเล่าก่อนเลยนะคะ เดือนส.ค ประจำเดือนมาวันแรกวันที่15 - 21 เดือนก.ย ประจำเดือนมาวันแรกวันที่18 - 22 หลังจากประจำเดือนของเดือนก.ย หมด ก็มีเพศสัมพันธ์กับแฟน มีจนถึงวันที่10 ต.ค ค่ะ ไม่มีการป้องกัน หลั่งนอกค่ะ จริงๆ ประจำเดือนของเดือนต.ค ต้องมาวันที่16. แต่จนถึงวันนี้วันที่5 พ.ย ประจำเดือนยังไม่มาเลยค่ะ. ถ้านับจากวันที่ประจำเดือนมาล่าสุดจนถึงวันนี้รวม48 วันแล้วค่ะ. ก็ยังไม่มา ไม่มีอาการเจ็บหน้าอกเหมือนทุกครั้งที่ประจำใกล้จะมาเลยค่ะ มีตกขาวสีขาวขุ่น ไม่มีกลิ่นค่ะ
สวัสดีค่ะ หากประจำเดือนมา 15-21 ส.ค. และ 18-22 ก.ย. ถือว่ามีระยะห่างระหว่างรอบประจำเดือนที่ปกติดี และระยะเวลาที่ประจำเดือนมาก็ถือว่าปกติดี ส่วนการมีเพศสัมพันธ์เรื่อยๆมาจนถึงวันที่ 10 ต.ค. หากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22%ดังนั้น หากหลังจากวันที่ 18 ก.ย. ประจำเดือนยังไม่มา แนะนำควรตรวจหาการตั้งครรภ์ดูเป็นอันดับแรกค่ะ หากตรวจไม่พบ การที่ประจำเดือนไม่มา จึงอาจเกิดจากสาเหตุอื่นๆ ได้ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสีย เป็นต้น